|  |
| --- |
| ***Директни плащания*** |

**1. В края на изминалата седмица започнаха теренните проверки по кръстосано съответствие за Кампания 2020, които ДФ „Земеделие“ извършва в качеството си на специализиран контролен орган.** Кръстосаното съответствие обвързва директните плащания със задължение за земеделския стопанин да спазва основни стандарти, свързани с околната среда, безопасността на храните, здравето на животните и растенията, хуманното отношение към животните и поддържането на земята в добро земеделско и екологично състояние. Ежегодно на контрол за спазване на правилата на кръстосано съответствие подлежат 1 % от земеделските стопани, получаващи плащания на база площ или животни по линия на Общата селскостопанска политика на Европейския съюз, като се извършват и допълнителни извънредни проверки при постъпили сигнали.

**2. На 17 ноември 2020 год. се проведе дистанционно съвместно заседание на Комитета по директни плащания и Комитета за развитие на селските райони.** Комисията представи резултатите от въпросника, попълнен от държавите членки относно прилагането на дерогациите от Регламент (ЕС) 2020/532, одобрени във връзка с пандемичната ситуация от COVID-19 през кампания 2020 (като например, отложено нотифициране на контролни данни; заместване на физически проверки на място с преглед на сателитни или въздушни снимки, снимки с гео-локация или друго налично доказателство; намаление в размера на контролната извадка бенефициенти; гъвкавост при периода на провеждане на проверките на място при схемите за подпомагане на животни; заместване на физически проверки с предоставяне на необходими документални доказателства). Информацията от въпросника ще помогне на Комисията да разбере начина, по който държавите членки са използвали дерогациите за Кампания 2020, но също така какви са специфичните нужди на държавите членки и какви трудности може да са срещнали при прилагането. Представена беше актуална информация за последните развития, свързани дистанционните проверки, както и нота от Комисията за предвидените бъдещи действия, насочени към развитието на дистанционните проверки. Ситуацията в момента изисква постигане бърз напредък за прилагане на този инструмент от възможно най-голям брой държави членки. Комисията удължава срока за държавите членки, през който те трябва да нотифицират въвеждането на дистанционните проверки за кампания 2021. В резултат на проведените досега обсъждания Комисията е изготвила и представи редактирано предложение за изменение на Регламент за изпълнение (ЕС) 809/2014 относно някои задължения за нотифициране, проверки на място във връзка със заявленията за подпомагане и заявки за плащане на мерки за подпомагане на животни и относно подаването на единното заявление за кандидатстване, заявление за подпомагане или заявки за плащане.

|  |  |
| --- | --- |
| ***Визия за ОСП след 2020 г.*** |  |

**3.** **Заместник-председателат на Европейската комисия Франс Тимерманс изтъкна в поредица от писмени коментари до Agra Europe (DE), че позициите на Съвета и Европейския парламент относно реформата на ОСП не успяват да направят необходимото по отношение на околната среда и климатичните амбиции.** Той заяви, че „това чувство е споделено“ от председателят на Европейската комисия Урсула фон дер Лайен и други членове. Франс Тимерманс описа климатичните промени и загубата на биологично разнообразие като най-големите заплахи за фермерите и земеделието, което вече страда от суши, горски пожари, загуба на опрашители. Той заяви, че ОСП трябва да бъде истинска политика за Зелената сделка, да помага на земеделските стопани да се справят със заплахите и да бъдат стимулирани за преминаване към по-устойчиви земеделски практики. Франс Тимерманс апелира за по-справедливо разпределение на ресурсите, визирайки сегашната ситуация, при която 80% от средствата отиват при 20% от бенефициентите. Според него ЕК, заедно с държавите членки и с Европейският парламент трябва да гарантират в триалозите, че новата ОСП ще изпълни целите на Зелената сделка. "Това би означавало, че всички институции трябва да почетат своите ангажименти за устойчивост и неутралност на климата. Франс Тимерманс също приветства включването в позициите на ЕП и на Съвета на минимални разходи за еко-схеми. Заместник-председателят на Комисията и комисарят по земеделие Януш Войчеховски са "решени да бъдат в ролята на честен посредник между съзаконодателите и движеща сила за по-голяма устойчивост". Стратегиите „От фермата до трапезата“ и за Биоразнообразието разчитат както на ОСП, така и „особено на нейния впечатляващ бюджет“. Политиката на земеделското стопанство има нужда от промяна, за да има промена в сектора, настоя Тимерманс. Той също така посочи, че ОСП се променя на фона на пазарната промяна, която вече се случва. „Потребителите изискват по-устойчива храна, с по-малко пестициди и антимикробни средства, повече органична храна и повече хуманно отношение към животните”, каза той. Фермерите следва да разберат това много добре. „Ще трябва да се уверим, че ОСП подкрепя тази промяна.“ Планът на ЕП предлага най-малко 30% от бюджета за директни плащания да се отделят за схеми за климата, околната среда и хуманно отношение към животните, докато този на Съвета определя финансиране от 20% от този бюджет. Тимеранс предлага системата да предложи гъвкавост, като Комисията ще работи индивидуално с държавите членки, за да гарантира, че еко-схемите отразяват най-добре техните нужди и добавят максимална стойност“. Заместник-председателят на ЕК отхвърли предложението на Йоахим Руквид - Президент на германския Deutscher Bauernverband (DBV), който твърди, че целта на стратегията „От фермата до трапезата“ за използване на по- малко пестициди, ще се окаже контрапродуктивна и ще предизвика миграция от земеделието на ЕС към трети страни. Очакванията на гражданите се променят. „Те искат органична, качествена, местно произведена храна“, заяви Тимерманс. "Преходът към устойчиви хранителни системи е важна икономическа възможност за фермерите да продават продукти с по-висока добавена стойност и за засилване на връзката им с потребителите". Комисията работи по планове за улеснение на потребителите да разпознават и купуват устойчиви продукти. Стратегиите не предписват просто намаляване на употребата на пестициди и торове. Ще последват законодателни мерки за подпомагане на фермерите да постигнат тези цели през следващите десет години. Държавите членки, в своите стратегически планове за ОСП, трябва „да насърчават приемането на иновативно и алтернативно земеделие, практики като прецизно земеделие, агро-екология, агролесовъдство и биологично земеделие. Франс Тимерманс се обърна към земеделските организации да вземат предвид факта, че Зелената сделка „предполага трудни промени във всеки сектор. „Вместо да се противопоставяме на промяната, нека работим, за да постигнем ОСП, която действително ще помогне на земеделските стопани по време на този преход“, подчерта той. Франс Тимерманс отхвърли внушението на американския секретар по земеделие, че цените на храните могат да се удвоят, ако плановете на ЕС за Зелената сделка се приложат в целия свят. „Дълбока грешка е да смятаме, че селскостопанското бъдеще, което трябва да се справи с изменението на климата, е връщане към миналото.” Прецизното земеделие, цифровите технологии и другите видове модернизация са необходими „за подпомагане на земеделските стопани да работят ефективно, устойчиво и конкурентно. Изследванията, иновациите и новите технологии са в основата на стратегията „От фермата до трапезата“, с подкрепата на ОСП и Хоризонт Европа. Франс Тимеранс също така настоя, че „достъпността на храната е един от крайъгълните камъни на европейската политика в областта на храните. Отбеляза, че в ЕС средният дял от доходите на домакинствата, изразходван за храна, е спаднал до малко над 12% през 2018 г., макар и със значителни разлики между държавите членки. „Производството на храни в ЕС стана по-устойчиво, с по-ниски емисии на парникови газове и по-малко използване на суровини“, добави той. Тази тенденция ще продължи. В заключение Франс Тимерманс подчерта, че „загубата на биологично разнообразие е една от най-големите заплахи, пред които е изправено човечеството през следващото десетилетие. Той посочи, че в световен мащаб загубите от промяната в земното покритие са от 3,5 до 18,5 трилиона евро всяка година, в периода от 1997 до 2011 г., добавяйки, че „деградацията на земята струва приблизително от 5,5 до10,5 трилиона евро годишно.“ „Загубата на биологично разнообразие и колапсът на екосистемите застрашават самите основи на нашата икономика и ако искаме да продължим да произвеждаме достатъчно храна за планетата, ние се нуждаем селското стопанство да стане по-устойчиво, в съответствие с това, което сме посочили в нашата стратегия „От фермата до трапезата“.

**4. Европейската Комисия ще настоява за по-голяма амбиция по отношение на околната среда и климата в преговорите с Европейския парламент и Съвета по реформата на ОСП.** Целта на Европейската комисия в предстоящите тристранни преговори е да се гарантира, че изискванията на условността, които съчетават настоящите правила за кръстосано съответствие и „екологизирането“, съответстват на нивото на амбиция“ в предложенията за регламенти от 2018 г. Условиността е от ключово значение за смекчаване на изменението на климата, опазването на биологичното разнообразие и защитата на влажните зони иторфища. Играе важна роля за хуманното отношение към животните и безопасността на храните. Комисията подчертава необходимостта да се гарантира, че „новите еко-схеми са ефективни и подтикват земеделските стопани към възприемане на устойчиви земеделски практики“ чрез „значителен дял от наличното финансиране“, вложено в схемите и чрез „значителни фондове за развитие на селските райони“. Комисията настоява най-малко 40 % от разходите по ОСП да са предназначени за опазване на климата и околната среда, подчертавайки че „тази цифра трябва да се превърне в задължение, а не в очакване“. Европейската комисия има амбицията да работи по-усърдно със Съвета и с Европейския парламент, за да гарантира, че подкрепата ще се разпределя по-справедливо, избягвайки настоящата ситуация, в която 20% от бенефициентите получават 80 % от средствата по ОСП. Приносът от ЕЗФРСР за климат и околна среда трябва да е "много повече от това, което се предлага днес", отбелязва ЕК. Също така иска да има уверение, че ОСП допринася съществено за изпълнението на стратегиите „От Фермата до трапезата“ и за Биологичното разнообразие, правейки земеделието, хранителните системи и фермерите по-устойчиви. Европейската комисия счита, че по-високото ниво на амбиция е постижима цел чрез условността, в сравнение със заявеното в позициите на Съвета или Парламента. Например, от съществено значение е да се гарантира, че само непродуктивни характеристики на ландшафта с високо биологично разнообразие са приемливи съгласно изискванията на условността. Европейската комисия също така подчертава, че насочването на пазарната подкрепа ще стимулира по-нататъшния растеж на устойчив селскостопански хранителен сектор. Именно затова инициативите за насърчаване на устойчивото производство и подпомагането на потребителите да направят здравословен, природосъобразен и климатичен избор са от решаващо значение. Настоящото кръстосано съответствие и схемите за екологизиране „позволяват редовни земеделски практики да се отчитат за постигане на целите за екологизиране, а е важно да се постигне по-амбициозен подход“. „Някои от промените, предложени от Европейския парламент и Съвета в техните преговорни позиции, изглежда подкопават тази амбиция“. Комисията очаква структуриран диалог с държавите членки при предоставянето на препоръките за стратегическите планове, чийто първи проект е изпратен на 16 ноември. „Препоръките, основани на анализ на всяка национална ситуация, ще бъдат особено важни при определянето на това как Комисията очаква стратегическите планове на ОСП да допринесат за Зелената сделка и по-специално за целите, определени в стратегиите „Oт фермата до трапезата“ и за Биоразнообразието. Стратегическите планове ще обхващат икономически, екологични, климатични и обществени аспекти на земеделието и селските райони, а „устойчивостта е еднакво важна при всички общи цели“. ЕК ще се консултира с държавите членки преди да финализира препоръките, които ще бъдат публикувани, след като бъдат официално приети. ЕК „остава изцяло ангажирана с реформирането на ОСП за постигане на целите на Зелената сделка“. „Това е ясен знак, че ОСП е политика на Зелената сделка.

**5. Немските фермери призовават за бързи решения от триалозите относно реформата на ОСП след 2020 г.** Йоаким Руквиед, президент на Асоциацията на фермерите в Германия, изрази силно недоволство и неразбиране от изказването на зам.-председателя на Комисията Франс Тимерманс (направено по време на първия триалог за реформата на ОСП, проведен на 10 ноември), че нито предложението за компромис на Европейския парламент (ЕП), нито предложението за компромис на Съвета включват в достатъчна степен целите на стратегиите „От фермата до трапезата“ и за Биоразнообразието. „Ние сме на напълно противоположно мнение“ заяви г-н Руквиед и допълни, че „няма как г-н Тимерманс да има такова мнение, тъй като в неговите задължения влиза да се приеме резултата от проведената тристранна среща между съ-законодателите“ *(*Комисията, Съвета и ЕП). Г-н Руквиед се възпротиви срещу изказванията на някои немски политици и активисти, че новата ОСП е „стъпка назад“. Той подчерта, че задачата на тристранните срещи е да се намери компромис между позициите на ЕП и Съвета. Немските фермери се надяват да бъдат постигнати бързи решения на предстоящите триалози, за да планират своята дейност, както и на „значително опростяване на ОСП“. „Нашите семейства, които се занимават със селско стопанство, имат нужда от стабилност и сигурност“, заяви той. Това означава постигане на окончателно споразумение за реформата на ОСП през първото тримесечие на 2021 год., което да води към новата ОСП, в сила от 1 януари 2023 год. Следващият триалог за реформата на ОСП е предвиден да бъде на 27 ноември. Очакванията са след това, Комисията по селско стопанство на ЕП да потвърди постигнатата договореност на 30 ноември, точно преди провеждане на пленарната сесия на ЕП на 14-17 декември. Г-н Руквиед изказа недоволство и от обстоятелството, че няма представена оценка на въздействието за двете стратегии *(* „От фермата до трапезата“ и за Биоразнообразието*)*, които бяха публикувани по-рано през годината, като подчерта, че е необходимо да се докаже ефектът от тези стратегии в бъдеще, както и да се осигури продоволствената сигурност. Той смята, че е необходимо да се пристъпи към намаление на употребата на препарати за растителна защита, но това трябва да се прави само на базата на научни изследвания и доказателства. „Не може де се поставят на риск реколтите, както и да се застрашава безопасността на храните“. Според г-н Руквиед „ОСП трябва да стане по-екологична политика и ще стане“, но призова за реализъм. Немската асоциация на фермерите заявява „ясно да“ на еко-схемите по Първи стълб, но тези схеми трябва да се прилагат в целия ЕС и мерките трябва да са интегрирани с производството, вместо (например) да налагат изкуствено изваждане на земи. Г-н Руквиед настоя новата законодателна рамка на ОСП след 2020 год. да ориентира политиката към пазара.

|  |  |
| --- | --- |
| ***Още от ЕС и света*** |  |

**6. Центърът за анализи Farm Europe, базиран в Брюксел, обвини Комисията в пренаписване на историята и игнориране на легитимността във връзка с реформата на Общата селскостопанска политика (ОСП)**. В свое изявление организацията критикува изразеното неодобрението на Комисията към позициите на ЕП и Съвета на ЕС във връзка с искането на гъвкавост при прилагането на еко-схемите, което от своя страна може да намали ползите за климата и околната среда. В материала се припомня, че самата Комисия е предлагала гъвкавост при прилагането на еко-схемите. Farm Europe твърдят, че Комисията няма политическата легитимност да наложи цели като 10% земеделска земя, оставена под угар, 20% намаление на използването на химически торове, 50% намаление на пестицидите, както и 25% дял от биологичното производство в земеделието, тъй като не е извършена предварителна оценка на въздействието на тези широкообхватни предложения, нито са публикувани проучвания за тяхното въздействие досега. „Комисията се позовава на единствената оценка на въздействието, публикувана от Департамента по земеделие на САЩ“. Farm Europe призовават ЕК да публикува анализ на въздействието, независим от политическия натиск, както и проучване на въздействието върху земеделието на стратегиите „От фермата до трапезата“ и за Биологичното разнообразие. Те посочват два сериозни въпроса, като твърдят, че на този етап са споделени само общите цели на Зелената сделка за намаляване на емисиите на парникови газове. Целите на Комисията, заложени в стратегиите „От фермата до трапезата“ и „Стратегията на ЕС за биологичното разнообразие“ не са били съгласувани и Farm Europe подчертава, че липсва законодателно предложение. По този начин Комисията не разполага с необходимата институционална легитимност да се опита да ги наложи чрез одобрението на стратегическите планове на ОСП. Националните столици получиха препоръки за изготвянето на своите стратегически планове в началото на изминалата седмица, а от комисар Войчеховски се очаква да информира членовете на Комисията по земеделие към ЕП за тях, на заседанието на Парламента на 30 ноември - 1 декември. На това заседание се предвижда евродепутатите да проведат и обмен на мнения по проучване на ЕП на тема „Зелената сделка и ОСП: последици от политиката за адаптиране на земеделските практики и опазване на природните ресурси на ЕС“.